 2 Ihe E Mere 2  Sọlọmọn wee nye iwu ka e wuoro aha Jehova ụlọ, wuokwara ya onwe ya obí eze.Sọlọmọn wee nye puku mmadụ iri asaa ọrụ ka ha bụrụ ndị na-ebu ibu, nyekwa puku mmadụ iri asatọ ọrụ ka ha bụrụ ndị na-awa nkume nugwu, nyekwa puku mmadụ atọ na narị isii ọrụ ka ha bụrụ ndị na-elekọta ha.Sọlọmọn zikwara Haịram eze Taya, sị: Dị nnọọ ka i meere Devid nna m, wee na-ebunye ya osisi sida o ji wuoro onwe ya ụlọ obibi,lee, m ga-ewuru aha Jehova bụ Chineke m ụlọ ka m wee doo ya nsọ nye ya, ka m wee na-esure ihe nsure ọkụ na-esi ísì ụtọ nihu ya, na-edebe achịcha a na-edebe nusoro mgbe niile, na-achụkwa àjà nsure ọkụ nụtụtụ nakwa ná mgbede, nụbọchị izu ike nakwa nụbọchị ememme ọnwa ọhụrụ nakwa noge ememme a na-emere Jehova bụ Chineke anyị. Izrel ga na-eme nke a ruo mgbe a na-akaghị aka.Ụlọ m ga-ewu ga-adị ukwuu, nihi na Chineke anyị dị ukwuu karịa chi niile ọzọ.Ònye nwere ike iwuru ya ụlọ? Nihi na eluigwe nakwa eluigwe nke eluigwe apụghị ịba ya, ònye ka m bụ iwuru ya ụlọ ma ọ bụghị naanị iwu ebe a ga na-esure ihe nsure ọkụ nihu ya?Ya mere, zitere m nwoke nwere nkà, onye makwaara otú e si atụ ihe, onye ga-eji ọlaedo na ọlaọcha na ọla kọpa na ígwè na ajị anụ e sijiri odo odo na eri na-acha uhie uhie na nke na-acha anụnụ anụnụ rụọ ọrụ, ka ya na ndị nwere nkà mụ na ha bi na Juda na Jeruselem, bụ ndị Devid nna m họpụtara, rụọ ọrụ.Si na Lebanọn butere m osisi sida na osisi junipa nakwa osisi algọm, nihi na m maara nke ọma na igbutu osisi Lebanọn doro ndị na-ejere gị ozi anya, lee, ndị na-ejere m ozi ga-esonyere ndị na-ejere gị ozi,ka ha wee kwadebere m ọtụtụ osisi, nihi na ụlọ m ga-ewu ga-abụ nnọọ nnukwu ụlọ.Lee! m ga-enye ndị na-ebu osisi, bụ ndị na-egbutu osisi, ọka wit dị puku ihe ọtụtụ kọọ iri abụọ na ọka bali dị puku ihe ọtụtụ kọọ iri abụọ na mmanya dị puku ihe ọtụtụ bat iri abụọ nakwa mmanụ dị puku ihe ọtụtụ bat iri abụọ, ka ha bụrụ ihe oriri nke ndị na-ejere gị ozi.Haịram eze Taya wee dee akwụkwọ ozi zigara Sọlọmọn, sị: Ọ bụ nihi na Jehova hụrụ ndị ya nanya mere o ji mee gị eze ha.Haịram kwukwara, sị: Ka Jehova bụ Chineke Izrel, onye kere eluigwe na ala, bụrụ onye a gọziri agọzi, nihi na o nyewo Devid bụ eze nwa maara ihe, onye nwere ezi uche na nghọta, bụ onye ga-ewuru Jehova ụlọ, wuokwara onwe ya obí eze.M ga-ezitere gị nwoke nwere nkà, onye nwere nghọta dị ukwuu, bụ Haịram-ebaị,nwa otu nwaanyị nke bụ otu nime ụmụ Dan, ma nna ya bụ onye Taya, ọ maara otú e si eji ọlaedo na ọlaọcha, ọla kọpa, ígwè, nkume na osisi arụ ọrụ nakwa otú e si eji ajị anụ e sijiri odo odo, eri na-acha anụnụ anụnụ na ákwà ọma na eri na-acha uhie uhie, arụ ọrụ, ọ makwaara ụdị ihe ọ bụla a na-atụ atụ nakwa ụzọ e si arụpụta ụdị ihe ọ bụla a pụrụ inye ya na ndị nkà gị nakwa ndị nkà onyenwe m Devid bụ nna gị ka ha rụọ.Ugbu a, ka onyenwe m butere ndị na-ejere ya ozi ọka wit na ọka bali, mmanụ na mmanya o kwere ná nkwa.Ma anyị onwe anyị ga-esi na Lebanọn gbute osisi niile ị chọrọ, anyị ga-ebutere gị ha site nike ha nùkwù nùkwù mee ka ha see nelu oké osimiri rute Jọpa, gị onwe gị ga-ebugozi ha Jeruselem.Sọlọmọn wee gụọ ndị ikom niile bụ ndị mbịarambịa bi nala Izrel ọnụ, dị ka Devid nna ya gụrụ ha; ha dị otu narị puku mmadụ na iri puku ise na atọ na narị mmadụ isii.O wee mee puku mmadụ iri asaa nime ha ndị na-ebu ibu, mee puku iri asatọ ndị na-awa nkume nugwu, meekwa puku mmadụ atọ na narị isii ndị nlekọta ka ha na-ahụ na ndị mmadụ na-arụ ọrụ. 